paragraph_text: Screamer Radio je besplatni program za slušanje internetskog radija pod operacijskim sustavom Microsoft Windows. Podržava reprodukciju streama u više formata, AAC, MP3, Ogg Vorbis ili WMA, a može ih i snimiti u više formata za kasnije preslušavanje. Može primati ID3 tagove s poslužitelja internetskog radija. Te informacije može prikazati uz trenutačno izvođenu pjesmu, a prilikom snimanja se naslov i autor upisuju u ime datoteke (ako je u postavkama odabran takav način imenovanja).